Seivästön majakka

Seivästön (Stirsudden) majakka sijaitsee Karjalan kannaksella Suomenlahden rannalla entisen Kuolemajärven kunnan alueella. Alkuperäinen kahdeksankulmainen 14 metriä korkea valkoinen majakka rakennettiin vuonna 1873. Aikaisemmin Seivästössä sijaitsi puinen tunnusmajakka ainakin jo vuonna 1831. Seivästön valomajakan valon korkeus merenpinnasta oli 35 metriä ja majakan tunnuksena oli kaksi välähdystä 20 sekunnin välein.

Majakka sai suomalaisen miehityksen vuonna 1919 ja sinne vedettiin sähkövirta vuonna 1934. Majakan läheisyydessä sijaitsi 1920-luvulla rakennettu Seivästön rannikkopatteri, jonka aseistuksena oli kaksi kappaletta 152/45 C -rannikkotykkiä. Majakka räjäytettiin talvisodan alkaessa 1939. Neuvostoliitto rakennutti paikalle vuonna 1955 uuden punavalkoraitaisen 28 metriä korkean betonimajakan, jonka tunnuksena on kaksi välähdystä 15 sekunnin välein. Majakan siipi­rakennuksessa on nykyisin majoitustiloja ja museo.

Kirjallisuutta 
 Raili Taberman : Seivästö: meri, mäki, majakka. Seivästö-säätiö, Pirkkala 1999 ISBN 9529113293

Lähteet

Aiheesta muualla 
 Seivästön majakka, valokuva 1920- tai 1930-luvulta, Museovirasto, Historian kuvakokoelma, Karjalan Liiton kokoelma (Finna)
 Seivästön majakka Kuolemajärvellä, Etelä-Karjalan museo, DigiCarelica

Venäjän majakat
Kuolemajärvi